
SZIGETSZENTMIKLÓS VÁROS ÖNKORMÁNYZATÁNAK

ADATKEZELÉSI TÁJÉKOZTATÓJA

A 2026/2027. ÉVI TORNATERMEK SPORT CÉLÚ INGYENES HASZNÁLATÁRA KIÍRT PÁLYÁZATTAL ÖSSZEFÜGGÉSBEN BIRTOKÁBA KERÜLT SZEMÉLYES ADATOK KEZELÉSÉRŐL

















Szigetszentmiklós Város Önkormányzata a 2026/2027. tanévre pályázatot hirdetett önkormányzati szervek és helyi sportegyesületek részére ingyenes tornaterem használat biztosítására vonatkozóan. A pályázatok befogadásával, azok elbírálásával, valamint a nyertes pályázók kijelölésével kapcsolatban a pályázót képviselő és a pályázati anyag összeállításában a kiírás alapján közreműködő természetes személy (a továbbiakban együttesen: Érintettek) személyes adatainak vonatkozásában Szigetszentmiklós Város Önkormányzata adatkezelőnek minősül (a továbbiakban: Adatkezelő). 

A fentiekre figyelemmel Adatkezelő az Érintettek részére az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), valamint az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679 rendelete (a továbbiakban: GDPR) rendelkezéseivel összhangban a következő tájékoztatást adja.

Adatkezelő kötelezettséget vállal arra vonatkozóan, hogy az általa végzett adatkezelés megfelel a hatályos jogszabályokban meghatározott elvárásoknak, így különös tekintettel annak, hogy az Érintettek részére adott tájékoztatást tömör, átlátható, világos és közérthető megfogalmazással és könnyen hozzáférhető formában bocsátja rendelkezésre, jelen adatkezelési tájékoztató formájában.

Az adatkezelési tájékoztatóban található legfontosabb információkat könnyen átlátható, táblázatos formában az utolsó oldalon foglaltuk össze.


I. Az adatkezelő

Neve:				Szigetszentmiklós Város Önkormányzata
Képviselője			Nagy János polgármester 
Székhelye: 				2310 Szigetszentmiklós, Kossuth Lajos utca 2.
Telefon:				+36 (24) 505-505
E-mail:				varoshaza@szigetszentmiklos.hu 

Adatvédelmi tisztviselő neve:		VFK Data Pro Kft.
Adatvédelmi tisztviselő elérhetősége: 	 info@vfkdatapro.hu

[bookmark: _II._Az_adatkezelő]II. Az adatkezelő elérhetősége

Adatainak kezelésével kapcsolatosan az alábbi módokon kérhet tájékoztatást:
· Ügyfélfogadási időben személyesen, hétfőn 08.00-12.00 és 13.00 – 18.00, szerdán 8.00 – 12.00 és 13.00 – 16.00 óra közötti időben, az Adatkezelő 2310 Szigetszentmiklós, Kossuth Lajos utca 2. szám alatti székhelyén.
· Elektronikus úton a varoshaza@szigetszentmiklos.hu e-mail címen vagy az epapir.gov.hu weboldalon keresztül elérhető ePapír szolgáltatáson keresztül. 
· Telefonos úton a +36 (24) 505-505 telefonszámon.

III. Az adatkezelés célja

Az adatkezelés célja, hogy az Adatkezelő Képviselő-testülete által kiírt pályázati lehetőséggel ingyenes tornaterem használatban részesítse az önkormányzati szerveket és azon sportegyesületeket, melyek működési területe, székhelye vagy telephelye Szigetszentmiklós Városban van bejegyezve, tevékenységüket a településen folytatják. A pályázat célja a pályázók támogatása az utánpótlás-nevelési feltételeinek folyamatos biztosítása, a fiatalság egészség-megőrzésének, a rendszeres testedzésének fenntartása, valamint a testkultúra, az egészséges életmód népszerűsítése érdekében. A pályázat célja önkormányzati szervek esetén ingyenes sportolási lehetőség biztosítása az egészség megőrzése és a kollektíva erősítése céljából.

A fenti célok elérése érdekében Adatkezelő az Érintettek személyes adatait a pályázat elbírálása és a támogatás vagy elutasítás megállapítása érdekében kezeli.

Adatkezelő a GDPR 5. cikk (1) bekezdésének c) pontjában meghatározott adattakarékosság elvével és a GDPR 5. cikk (1) bekezdésének b) pontjában meghatározott célhoz kötöttség elvével összhangban az Érintettek alábbi személyes adatait kezeli.

Önkormányzati szerv és sportszervezet hivatalos képviselője esetében az Adatkezelő az Érintett alábbi adatait kezeli:
-	teljes neve;
-	képviseleti minősége;
-	telefonszáma;
-	e-mail címe;
-	aláírása.

A pályázati anyag összeállításában a kiírás alapján közreműködő természetes személy esetében az Adatkezelő az Érintett alábbi adatait kezeli:
-	teljes neve;

A pályázati anyag összeállításában a kiírás alapján közreműködő természetes személy esetében az Adatkezelő az Érintett alábbi adatait szükség esetén kezelheti:
-	telefonszáma;
-	e-mail címe.
-	legmagasabb iskolai végzettsége;
-	szakmai minősítése.
-	edzett korosztályra vonatkozó adat.
- 	képviseleti minősége
-	aláírása.

A sportszervezet hivatalos képviselőjére vonatkozó személyes adatokat Adatkezelő közvetlenül az Érintettől szerzi be. A további Érintettekre vonatkozó adatokat Adatkezelő a sportszervezet hivatalos képviselőjétől szerzi be, aki gondoskodik az adattovábbítás jogalapjának biztosításáról.

V. Az adatkezelés jogalapja

A jelen adatkezelési tájékoztató IV. pontjában felsorolt adatok kezelésének jogalapja a GDPR 6. cikk (1) albekezdésének e) pontjában meghatározott közérdekű vagy az adatkezelőre az adatkezelés közérdekű, vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.

Az adatkezelés közérdekű jellegét a Magyarország helyi önkormányzatairól szóló
2011. CLXXXIX. törvény 13. § 15. pontja alapozza meg.

VI. Adatkezelés időtartama

A GDPR 5. cikk (1) bekezdésének e) pontjában, valamint az Infotv. 4. § (2) bekezdésében foglaltakra figyelemmel személyes adat csak a cél megvalósulásához szükséges mértékben és ideig kezelhető. 

A jelen adatkezelési tájékoztató IV. pontjában megjelölt személyes adatokat az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet alapján a pályázat lezárásától számított 10 évig kezeli (R101 irattári jel).

A fentiekben meghatározott megőrzési időtartam elteltével Adatkezelő haladéktalanul gondoskodik a személyes adatok selejtezés útján történő törléséről, melyet a papír alapon tárolt adatok esetében megsemmisítéssel, az elektronikus formában tárolt adatok esetében a helyreállítás lehetőségét kizáró törléssel valósít meg.

Adatkezelő a kezelt személyes adatokat haladéktalanul törli, ha az adatkezelés nem a jogszabályokban meghatározott célból történt, az adatkezelés célja megszűnt vagy az Érintett sikerrel tiltakozott személyes adatai kezelése ellen (X.6. pont) és kéri személyes adatai törlését (X.4. pont).

Adatkezelő az Érintett személyes adatait az alábbiakban részletezett adatfeldolgozók közreműködésével kezeli:

-	a jelen adatkezelési tájékoztató III. pontjában meghatározott célok elérése érdekében a személyes adatok kezelésében és a pályázatokkal kapcsolatos adminisztratív feladatok ellátásában az Adatkezelő munkaszervezeteként a Szigetszentmiklósi Polgármesteri Hivatal (székhely: 2310 Szigetszentmiklós, Kossuth Lajos utca 2., képviseli: dr. Szilágyi Anita jegyző) vesz részt;
-	a Szigetszentmiklósi Polgármesteri Hivatal által használt ASP keretrendszerben kezelt személyes adatok vonatkozásában a Magyar Államkincstár (1054 Budapest, Hold utca 4., képviseli: Bugár Csaba elnök);
-	az Érintettel e-mail útján történő kapcsolattartás esetén a levelezőrendszer adatfeldolgozójaként az Invitech ICT Services Kft. (székhelye: 2040 Budaörs, Edison utca 4., adószám: 25836965-2-44) részére továbbítja;
-	az Érintettel postai úton történő kapcsolattartás esetén a kézbesítési adatok tekintetében a Magyar Posta Zrt. (1138 Budapest, Dunavirág utca 2-6.) részére továbbítja;
-	az Érintettel Ügyfélkapu/Cégkapu tárhelyre történő küldemény kézbesítéssel történő kapcsolattartás esetén a címzéshez szükséges adatok tekintetében a NISZ Nemzeti Infokommunikációs Szolgáltató Zrt. (1081 Budapest, Csokonai utca 3.) részére továbbítja;
-	az elektronikus kapcsolattartás keretében egyes szabályozott és központi elektronikus ügyintézési szolgáltatások igénybevétele esetén (pl. e-Papír szolgáltatás) a KOPINT-DATORG Informatikai és Vagyonkezelő Kft. (1081 Budapest, Csokonai u. 3.) adatfeldolgozóként kerül bevonásra.

Szigetszentmiklósi Tankerületi Központ kizárólag a támogatott szervezetek neve és az elnyert támogatás vonatkozásában, a támogatás biztosítása érdekében, megállapodás alapján.

A kezelt adatok teljes körének megismerésére jogosult szervek továbbá: bíróság, ügyészség, a bűnüldözés és a büntetés-végrehajtás szervei, nemzetbiztonsági szolgálatok, adóhatóság. Részükre, írásos megkeresés alapján (megfelelő jogalap esetén), az általuk folytatott eljárásban történő hivatalos felhasználás végett az Adatkezelő köteles a kért adatokat továbbítani, rendelkezésre bocsátani.

Adatkezelő a személyes adatok kezelése vonatkozásában további adatfeldolgozót nem vesz igénybe. További Adatfeldolgozó igénybevétele esetén Adatkezelő az adatfeldolgozás tényéről az Érintettet tájékoztatja.

Adatkezelő a személyes adatokat a fentieken túl harmadik személy címzettek részére nem továbbítja, különös tekintettel a harmadik országba vagy nemzetközi szervezet részére történő adattovábbításra.

VIII. Az adatok kezelésének módja

Az Adatkezelő a jelen adatkezelési tájékoztató IV. pontjában megjelölt, és birtokába kerülő személyes adatokat manuálisan kezeli, tehát nem végez automatizált adatkezelést, nem végez profilalkotást.

Adatkezelő megfelelő szervezési intézkedésekkel biztosítja, hogy az adatokhoz az Adatkezelő által csak ezen feladat teljesítésével megbízott, és jogosultsággal rendelkező szervezeti egységei és azok munkatársai férjenek hozzá, így kifejezetten az alábbi szervezeti egységek és tisztségviselők.

Adatkezelő vonatkozásában: Szigetszentmiklós Város Polgármestere

A Szigetszentmiklósi Polgármesteri Hivatal, mint Adatfeldolgozó vonatkozásában:
-	Szigetszentmiklósi Polgármesteri Hivatal Jegyzője;
-	Szigetszentmiklósi Polgármesteri Hivatal Aljegyzője;
-	pályázat kijelölt ügyintézője.

Az Adatkezelő kiemelt figyelmet fordít a személyes adatok megfelelő szintű biztonságára és bizalmas kezelésére, többek között annak érdekében, hogy megakadályozza a személyes adatokhoz és az adatok kezeléséhez használt eszközökhöz való jogosulatlan hozzáférést, illetve azok jogosulatlan felhasználását. A papír alapon tárolt személyes adatokat az Adatkezelő székhelyén zárható irodabútorokban és irattári helyiségben, az elektronikus adatokat az Adatkezelő a megfelelő jogosultságkezeléssel ellátott tárhellyel rendelkező, saját tulajdonú szerverén tárolja.

IX. Nyilvánosságra hozatal

Adatkezelő a jelen adatkezelési tájékoztató IV. pontjában meghatározott személyes adatokat nem hozza nyilvánosságra.

X.1. Az Érintett előzetes tájékoztatáshoz való joga (GDPR 13-14. cikk)

Amennyiben a személyes adatokat az Érintettől gyűjtik, Adatkezelő a személyes adatok megszerzésének időpontjában tájékoztatja az Érintettet az Adatkezelőre vonatkozó alapvető információkról, a személyes adatok tervezett kezelésének céljáról, az adatkezelés jogalapjáról, az esetleges adattovábbítási műveletekről. Adatkezelő ezen felül köteles az Érintettet az adatai kezelésére vonatkozó kiegészítő információkról is tájékoztatni, így többek között az adattárolás időtartamáról, az Érintettet megillető jogokról, valamint a hatóságnak címzett panasz benyújtásának jogáról.

Adatkezelő az Érintett előzetes tájékoztatáshoz való jogának érvényesülését jelen Adatkezelési Tájékoztató nyilvánosságra hozatalával, valamint az Érintett részére az adatkezelési művelet megkezdése előtt történő átadásával biztosítja.

X.2. A hozzáférési jog (GDPR 15. cikk)

Az Érintett jogosult hozzáférést kérni a személyes adataihoz, továbbá az Adatkezelő által kezelt személyes adatairól másolatot kapni és ellenőrizni, hogy az adatkezelést az Adatkezelő jogszerűen végzi-e.

X.3. A helyesbítéshez való jog (GDPR 16. cikk)

Az Érintett jogosult az Adatkezelő által kezelt személyes adatainak helyesbítését kérni. E jog értelmében az Érintett jogosult az Adatkezelő által kezelt hiányos vagy pontatlan személyes adatainak helyesbítésére azzal, hogy ilyen esetben az újonnan átadott adat hitelességének ellenőrzése szükségessé válik.

X.4. A törléshez való jog (GDPR 17. cikk)

Az Érintett jogosult az Adatkezelő által kezelt személyes adatai törlését kérni, amennyiben sikerrel tiltakozott személyes adatai kezelése ellen (X.6. pont). E jog gyakorlása feljogosítja az Érintettet arra, hogy kérje az Adatkezelőtől személyes adatainak törlését, amennyiben azok további kezelésére nincs megfelelő ok. Adatkezelő ugyanakkor bizonyos esetekben jogosult megtagadni a törlési kérelem teljesítését, melyről az Érintett megfelelően tájékoztatni köteles.

X.5. Az adatkezelés korlátozásához való jog (GDPR 18. cikk)

Az Érintett jogosult személyes adatai kezelésének korlátozását kérni, amennyiben az Adatkezelő jogellenes adatkezelést folytat, és az Érintett nem szeretné, hogy az adatok törlésre kerüljenek, és inkább az adatok felhasználásának korlátozását kéri. Az adatkezelés korlátozásához való jog megilleti továbbá az Érintettet abban az esetben is, amikor vitatja az Adatkezelő által kezelt adatok pontosságát.

X.6. A személyes adatok kezelése elleni tiltakozás joga (GDPR 21. cikk)

Az Érintett jogosult személyes adatai kezelése ellen tiltakozni, ha az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges vagy az adatkezelés jogalapja az Adatkezelő, vagy harmadik fél jogos érdekeinek érvényesítéséhez szükséges. A személyes adatok kezelése elleni tiltakozás joga az Érintettet minden olyan esetben megilleti, amikor úgy véli, hogy jogai, jogos érdekei, alapvető szabadságai elsőbbséget élveznek az Adatkezelő vagy harmadik személy jogos érdekével szemben. Az Érintett abban az esetben is tiltakozhat személyes adatainak kezelése ellen, ha azokat az Adatkezelő közvetlen üzletszerzés vagy profilalkotás céljából kezeli.

Amennyiben az Érintett sikerrel tiltakozik az Adatkezelőnél személyes adatainak kezelése ellen, úgy kérheti személyes adatainak törlését (X.4. pont).

XI. Tájékoztatás az adatszolgáltatás elmaradásának következményeiről

A pályázati adatlapon az Érintettekre vonatkozó személyes adatok szolgáltatásának elmaradása esetén a sportszervezet nem vehet részt az Adatkezelő által kiírt pályázatban.

XII. Tájékoztatás jogérvényesítési lehetőségekről

Amennyiben úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli azt, ahogy az Adatkezelő a személyes adatait kezeli, akkor javasoljuk, hogy először az Adatkezelőt keresse meg panaszával. A panasza minden esetben kivizsgálásra kerül.

Ha panasza kivizsgálása vagy a kivizsgálásra nyitva álló egy hónapos határidő eredménytelen eltelte esetén továbbra is sérelmezi, ahogy az Adatkezelő az adatait kezeli, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál (cím: 1055 Budapest, Falk Miksa utca 9-11., postacím: 1363 Budapest, Pf.: 9. E-mail: ugyfelszolgalat@naih.hu, honlap: www.naih.hu). Lehetősége van továbbá adatainak védelme érdekében bírósághoz fordulni, amely az ügyben soron kívül jár el.  Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (http://birosag.hu/torvenyszekek) nyújt be keresetet. A lakóhelye vagy tartózkodási helye szerinti törvényszéket megkeresheti a https://birosag.hu/birosag-kereso weboldalon.

	Ki kezeli az adatait?

	Szigetszentmiklós Város Önkormányzata

	Hol érhet el bennünket?
	Elektronikus csatornán. Ezeket részletesen a II. pontban írtuk le.

	Milyen adatait kezeljük?
	Az Önre vonatkozó lehető legkevesebb adatot kezeljük, ezeket részletesen a IV. pontban írtuk le.

	Mennyi ideig kezeljük az Ön adatait?
	Az Ön által megadott adatokat a pályázat lezárásától számított 10 (tíz) évig kezeljük, ezt követően pedig töröljük.


	Honnan szerezzük be az adatait?

	Pályázó képviselőjeként azokat Ön adja meg részünkre akkor, amikor kitölti a pályázati adatlapot. 
Közreműködő érintettként az Ön adatait a sportszervezet képviselője adja meg részünkre akkor, amikor kitölti a pályázati adatlapot.

	Miért kezeljük az adatait?

	Két okból:
1. Azért, hogy a sportegyesület által benyújtott pályázatot elbíráljuk és a támogatást vagy a pályázat elutasítását megállapítsuk;
2. Azért, hogy a támogatással összefüggő kapcsolattartás megvalósíthassuk.


	Mi hatalmaz fel bennünket arra, hogy kezeljük az adatait?

	Két körülmény:
1. Az a körülmény, hogy a sportszervezet támogatásával közfeladatot látunk el.
2. Az a körülmény, hogy a dokumentumokban megjelenő személyes adatok kezelésére jogszabály kötelez bennünket.


	Kinek továbbítjuk az Ön adatait?

	Azon szervezetnek, amelyek segítenek bennünket feladataink ellátásában, illetve az Önnel való kapcsolattartásban és a támogatás biztosításában. Ezeket a szervezeteket részletesen a VII. pontban írtuk le.

	Milyen jogok illetik meg Önt?
	Számos jog illeti meg személyes adatai védelmével összefüggésben. Ezeket részletesen a X. pontban írtuk le.

